Υπόδειγμα Διαχείρισης Προμηθειών και Αποτύπωση Εφοδιαστικής Αλυσίδας. Εφαρμογή στην Εταιρεία Μπάρμπα Στάθης ΑΒΕΕ
Creators: name: Κορωνιός, Χρήστος Δαμιανού
Publisher: name: Aristotle University of Thessaloniki
Year: 2015
Subjects: Υπόδειγμα Διαχείρισης Προμηθειών - Υπόδειγμα του Κράλτζιτς
Τριγωνική Ασαφής Λογική
Αποτύπωση Εφοδιαστική Αλυσίδας
Εφαρμογή σε Εταιρεία - Μπάρμπα Στάθης ΑΒΕΕ
Kraljic Portfolio Matrix - KPM
Triangular Fuzzy Logic
Supply Chain Mapping
Implementation in company Data - Barba Stathis SA

description: Σκοπός της παρούσας διπλωματικής εργασίας είναι η δημιουργία ενός υποδείγματος, το οποίο θα μπορεί να συμβουλεύεται το τμήμα Προμηθειών της εταιρείας Μπάρμπα Στάθης ώστε να μπορεί να διαμορφώσει μακροπρόθεσμες αλλά και βραχυπρόθεσμες στρατηγικές αγοράς για τα σημαντικότερα στοιχεία που προμηθεύεται. Ως εκ τούτου, προσπάθεια έγινε ώστε η παρούσα διπλωματική εργασία να αποτελέσει τόσο ένα θεωρητικό ακαδημαϊκό σύγγραμμα (Μέρος 1ο), όσο και ένα πιθανό πρακτικό επαγγελματικό εργαλείο (Μέρος 2ο). Το πρώτο μέρος της εργασίας ασχολείται με το θεωρητικό πλαίσιο πάνω στο οποίο θα στηριχτεί στην συνέχεια η εφαρμογή του υποδείγματος του Κράλτζιτς στην εταιρεία Μπάρμπα Στάθης Α.Β.Ε.Ε. Συγκεκριμένα, αρχικά θα γίνει αναφορά στην σημασία των προμηθειών ως επιχειρησιακή λειτουργία. Έπειτα, θα αναφερθούμε στα υποδείγματα διαχείρισης προμηθειών σαν σύνολο, με έμφαση σε αυτό του Κράλτζιτς. Η ανάλυση επίσης περιλαμβάνει την διαχρονική εξέλιξη του υποδείγματος, τις τροποποιήσεις που υπέστη, τις αρνητικές κριτικές, τα πλεονεκτήματα του, τα σημαντικότερα σχετικά υποδείγματα καθώς και συνοπτική αντιπαράθεσή τους. Τέλος, θα αναλύσουμε την Τριγωνική Ασαφή Λογική. Η μέθοδος αυτή κερδίζει συνεχώς έδαφος έναντι του μέσου όρου και της διχοτομική κλίμακας ως τεχνική διαμόρφωσης των συντελεστών βαρύτητας για την κατηγοριοποίηση του υποδείγματός μας. Στο δεύτερο μέρος, γίνεται εφαρμογή του Υποδείγματος του Κράλτζιτς πάνω σε εταιρικά δεδομένα. Αρχικά γίνεται παρουσίαση της εταιρεία Μπάρμπα Στάθης Α.Β.Ε.Ε. με έμφαση στον τμήμα προμηθειών της καθώς και αποτύπωση του δικτύου προμηθειών τους. Έπειτα πραγματοποιείται η κατηγοριοποίηση των σημαντικότερων στοιχείων προμήθειας στα τέσσερα τεταρτημόρια του υποδείγματος και η γραφική τους απεικόνιση με την βοήθεια ενός υπολογιστικού φύλλου. Με την χρήση του υπολογιστικού φύλου ως εργαλείου εφαρμογής του υποδείγματος, παρέχεται αυτοματοποίηση της διαδικασίας ώστε η επιχείρηση να μπορεί να χρησιμοποιεί το υπόδειγμα και μελλοντικά. Έτσι, εισάγοντας μόνο ορισμένα ποσοτικά δεδομένα τα οποίοι προκύπτουν από την κρίση και εμπειρία των ειδικών του κλάδου, γίνεται αυτόματα η νέα κατηγοριοποίηση και απεικόνισή τους. Με αυτόν τον τρόπο, μπορούμε ίσως να πούμε ότι το μοντέλο είναι σε κάποιο βαθμό δυναμικό εν τέλει. Στο τελευταίο κεφάλαιο γίνεται αποκωδικοποίηση των αποτελεσμάτων που απορρέουν από την χρήση του υποδείγματος και προτείνονται σχετικές στρατηγικές προμηθειών προς την εταιρεία. Οι κατάλληλες στρατηγικές προμηθειών δεν πρέπει να προκύπτουν μόνο από την κατηγοριοποίηση που παρέχει το υπόδειγμα, αλλά και από την συνδυαστική τους ανάλυση με λοιπούς παράγοντες.
description: The scope of this thesis is an analysis of the Kraljic’s Portfolio Matrix (KPM) and its implementation in Barba Stathis SA, a well-known Greek enterprise that operates on the frozen vegetables sector. This thesis intends to go further beyond the classical method of a dichotomous scale and employ the concept of fuzzy logic to balance the subjectivity of the questionnaires. Doing so, the KPM can address some of the criticism and remain up-to-date and the dominant supply positioning model after more than three decades since its first presentation. Making use of the MS Excel, we created a dynamic, fully – automated model which takes into consideration both the KPM method and the Triangular Fuzzy Logic to perform a categorization into the four quadrants of the matrix. Thus, with a few inputs, which are in fact the expert’s evaluation on key procurement issues, the company is provided with a useful tool that can offer insight on its purchasing strategy not only now, but in the future as well. Moreover, the thesis provides information concerning the supply chain of the company. Purchasing methods are critical for companies operating in the food industry as their main raw materials, which are mainly fruits and vegetables, are not only produced in specific months within a year (seasonality) but they are also extremely vulnerable during both their preservation and transportation.